આ તમામ ચિંતાઓ વાસ્તવિક છે. હું એવું પણ સ્વીકારું છું કે ફોર્મ્યુલામાં ગૂંચવણ પણ છે, જેમાં વિપક્ષોએ વધારો કર્યો છે. આપના પ્રતિનિધિ તરીકે મારે તમને ખાતરી આપવી છે કે હજુ આ ફોર્મ્યુલાનો અંતિમ નિર્ણય લેવાયો નથી અને અમલની વાસ્તવિક તારીખ જાહેર થઈ નથી. બીજું, આ યોજનાને અમલમાં મૂકવા ટ્રાફિક વિભાગના મુખ્ય સચિવ, પર્યાવરણ વિભાગના સચિવ અને મહેસૂલ વિભાગના સચિવ એમ ત્રણ સભ્યોની સમિતિ બનાવવામાં આવી છે. આ સમિતિ તમામ હિતધારકો સાથે ચર્ચા કરશે અને તમામ સૂચનો, ભલામણો અને વિચારોનો સ્વીકાર કરશે અને પછી ફોર્મ્યુલાનો અમલ કરવાની પદ્ધતિઓને અંતિમ ઓપ આપશે. એટલે હું દરેકને ચિંતા ન કરવાની સલાહ આપીશ. અંતિમ યોજનાની રાહ જુઓ અને પછી પ્રતિક્રિયા આપો. દરખાસ્ત પછી પણ જો થોડી અનિશ્ચિતા રહેશે, તો તેનું પણ સમાધાન કરવામાં આવશે. બે અઠવાડિયા પછી સમીક્ષા થશે અને તે અનુરૂપ ફેરફારો કરવામાં આવશે.